text: কন্যাশ্রী বিশ্ববিদ্যালয় কৃষ্ণনগরে অবস্থিত একটি সরকারি মহিলা বিশ্ববিদ্যালয়। পশ্চিমবঙ্গের নদিয়া জেলায় ২০২০ সালের ২ জানুয়ারি বিশ্ববিদ্যালয়টি প্রতিষ্ঠিত হয়। এই বিশ্ববিদ্যালয়ে মানবিক ও প্রাথমিক বিজ্ঞান বিষয়ক বিভিন্ন শাখায় শিক্ষা প্রদান করা হয়। এই বিশ্ববিদ্যালয়টি “কন্যাশ্রী ইউনিভার্সিটি” নামেও পরিচিত।
  
  ইতিহাস 
  কৃষ্ণনগরে শুধুমাত্র মেয়েদের জন্য কন্যাশ্রী বিশ্ববিদ্যালয় তৈরির কথা প্রথম ঘোষণা করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। তিনি কৃষ্ণনগর গভর্নমেন্ট কলেজের মাঠে ২০১৯ সালের ১০ জানুয়ারি এই বিশ্ববিদ্যালয়ের শিলান্যাস করেন। বিশ্ববিদ্যালয়টি ২০২০ সালের জানুয়ারি প্রতিষ্ঠিত হয় এবং নভেম্বর মাস থেকে অনলাইনে প্রথমবারের জন্য ভর্তি প্রক্রিয়াও শুরু হয়। ২০২০-২০২১ শিক্ষাবর্ষে কৃষ্ণনগর মহিলা কলেজে অস্থায়ী ভাবে পঠনপাঠন শুরু হয়।
  
  শিক্ষা প্রাঙ্গণ 
  বিশ্ববিদ্যালয়ের শিক্ষা প্রাঙ্গণটি কৃষ্ণনগর শহরে কৃষ্ণনগর সরকারি কলেজে অবস্থিত। এখানে বাংলা, ইংরেজি শিক্ষা ও ইতিহাস বিভাগের দ্বারা দ্বারা যথাক্রমে বাংলা, ইংরেজি, শিক্ষা ও ইতিহাস বিষয়ে শিক্ষা ও এমএ ডিগ্রি প্রদান করা হয়।
  
  সংস্থা ও প্রশাসন
  
  শাসন  
  বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করেন। মিতা বন্দ্যোপাধ্যায় বিশ্ববিদ্যালয়ে প্রথম ও বর্তমান উপাচার্য।
  
  বিভাগ 
  বিশ্ববিদ্যালয় ৪ টি বিভাগ রয়েছে। বিভাগসমূহ - বাংলা বিভাগ, ইংরেজি বিভাগ, শিক্ষা বিভাগ ও ইতিহাস বিভাগ।
  
  তথ্যসূত্র
  
  বহিঃসংযোগ
  
  বিষয়শ্রেণী:নদিয়া জেলার বিশ্ববিদ্যালয় ও কলেজ
  বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ
title: কন্যাশ্রী বিশ্ববিদ্যালয়